Lav et referat af nedenstående tekst:

Tekst:
Der advares om stærke billeder i artiklen. Linus Pallesgaard ejer LP Hestebeslag i Hovsør i Thy. Han har fået nok af hestemishanling og udlover en dusør på 100.000 kr. til den, som kan give oplysninger der fører til, at politiet kan anholde den eller de skyldige. Det skriver limfjordupdate.dk, der har talt med hesteejeren. Natten til torsdag blev en af Linus Pallesgaards heste, som stod opstaldet på Hovsørvej, snittet i skulderen med en ukendt genstand. – Det skal stoppe nu, siger han til limfjordupdate.dk. En dyrlæge fra Snedsted Dyreklinik har været forbi for at tilse hesten og kan konstatere, at skaderne umuligt kan være blevet påført af hesten selv. Politiet har ingen spor af gerningsmanden, og derfor udlover Linus Pallesgaard nu en dusør på 100.000 kroner til den, som kan give oplysninger der fører til, at politiet kan anholde den eller de skyldige. Det er nemlig ikke første gang, at en af Linus Pallesgaards heste bliver udsat for mishandling. Så sent som den 27. maj om aftenen gik det ud over en anden hest: – Det er en top professionel, ung springhest på 6 år, som bliver taget ud af sporten på grund af det her. Den bliver aldrig en ridehest igen, fortæller Linus Pallesgaard og fortæller at hestene har en værdi mindst 250.000 kroner pr. stk. Begge sager er blevet meldt til Politiet, som gerne hører fra eventuelle vidner på tlf. 114

Referat:
En hesteejer fra Thy har to gange inden for kort tid oplevet mishandling mod sine heste. Nu har han fået nok og udlover en dusør på 100.000 kroner.